"Jirtogħdu fil-qiegħ l-erwieħ tal-mejtin, il-baħar u kulma jgħammar fih. Mikxuf quddiemu l-Imwiet, xejn ma jistorlu Art it-Telfien. Hu jifrex fuq il-vojt tas-smewwiet, iżomm l-art imdendla fuq ix-xejn. Jagħlaq l-ilma fis-sħab tiegħu, u ma jinfaqax is-sħab bit-toqol tiegħu. Hu jgħatti wiċċ il-qamar mimli, jifrex fuqu s-sħaba tiegħu. Ħażżeż ċirku fuq wiċċ il-baħar, fejn jinferaq id-dawl mid-dlam. Il-kolonni tas-sema jirtogħdu, jitwerwru biċ-ċanfir tiegħu. Bil-qawwa ta' driegħu sikket il-Baħar, bil-ħila ta' moħħu saħaq lil Raħab . B'nifsu jiċċaraw is-smewwiet, idu tinfed is-serp ħafif. Dawn biss intietef ta' qawwietu, tfesfisa dgħajfa li nisimgħu fuqu! Min jifhmu, mela, r-ragħad ta' setegħtu?" Kliem Bildad bla sugu Wieġeb Ġob u qal: "M'hawnx għalik kemm tgħinu lid-dgħajjef, kemm taf issaħħu d-driegħ mitruħ! Kemm tagħtih parir lill-injurant, u hekk turi kemm tinqala'! Iżda għal min fhimt tgħidu kliemek? Ta' min hu l-ispirtu li webblek?"